તેમણે આ વિશે વધુમાં કહ્યું હતું કે પહેલાં સમાજની માનસિકતા એવી હતી કે શિક્ષિત સ્ત્રીને સમાજમાં તેની લાયકાત મુજબનું આદરભર્યું સ્થાન મળતું ન હતું. સ્ત્રી ગમે તેટલું ભણી હોય, તો પણ તેનું સ્થાન માત્ર રસોડા પૂરતું જ સીમિત રહી જતું હતું. પરંતુ સ્ત્રી જો પોતાની પ્રબળ ઈચ્છા શક્તિને આધારે કોઈ પણ કામનો પ્રારંભ કરે તો તેને લોકોની સહાય ચોક્કસ મળે છે. આજે સરકારની નારી ગૌરવ નીતિને પરિણામે મહિલાઓ માટે સ્વનિર્ભરતાની નવી દિશા ખુલી છે. સશક્તિકરણના નવા અધ્યાયની શરૂઆત થઈ છે. નાની-નાની સુટેવો કેળવીને પણ રાષ્ટ્રસેવા કેવી રીતે કરી શકાય તે ઉદાહરણ સાથે સમજાવી મુખ્ય મંત્રીએ બાળકોને આવી સુટેવો થકી રાષ્ટ્રસેવા કરવાની શીખ આપી હતી.